Trump promite implicarea Ucrainei în negocieri, liderii europeni exclud recunoașterea teritoriilor ocupate
Președintele american Donald Trump a transmis că Ucraina trebuie să fie implicată în orice discuție privind teritoriile ocupate de Rusia, a declarat miercuri președintele Franței, Emmanuel Macron, citat de Reuters, de la care relatăm cele ce urmează. Declarația, făcută după videoconferința la care au participat liderii europeni și președintele ucrainean Volodimir Zelenski, este văzută ca un semnal pozitiv pentru Kiev înaintea summitului Trump-Putin programat vineri în Alaska.